open-index/open-wikipedia-markdown huggingface dataset:
William R. Day

**William Rufus Day** (17. huhtikuuta 1849 – 9. heinäkuuta 1923) oli yhdysvaltalainen lakimies ja diplomaatti.

Day toimi William McKinleyn apulaisulkoministerinä 1897–1898 ja ulkoministerinä huhti-syyskuussa 1898. Presidentti Theodore Roosevelt nimitti hänet tuomariksi Yhdysvaltain korkeimpaan oikeuteen vuonna 1903. Day työskenteli korkeimmassa oikeudessa aina vuoteen 1922 saakka, jolloin hän jätti tehtävänsä terveysongelmien vuoksi.

## Lähteet
Messinansalmi

**Messinansalmi** () on Manner-Italiaan kuuluvan Calabrian ja Sisilian saaren välissä sijaitseva salmi. Se yhdistää Tyrrhenanmeren ja Joonianmeren toisiinsa. Salmi on 32 kilometriä pitkä, ja sen leveys vaihtelee kolmesta 16:een kilometriin.

Salmen tärkein satamakaupunki on Messina Koillis-Sisiliassa. Vuonna 1957 salmen yli rakennettiin 220 kilovoltin sähkönsiirtojohto. Se poistettiin käytöstä vuonna 1994. Voimansiirtolinjan kansallisina monumentteina suojellut pylväät kuuluvat maailman korkeimpiin.

Kreikkalaisessa mytologiassa Messinansalmeen liitetään merihirviöt Skylla ja Kharybdis.

Vuonna 2025 Italia päätti rakentaa Messinansalmen yli maailman pisimmän riippusillan. Sen on tarkoitus valmistua vuonna 2032.
## Lähteet
Kimberly Williams-Paisley

**Kimberly Williams-Paisley**, o.s. **Williams**, (s. 14. syyskuuta 1971 Rye, New York, Yhdysvallat) on yhdysvaltalainen näyttelijä.

## Ura
Williams-Paisleyllä on rooli elokuvassa *[[Morsiamen isä (vuoden 1991 elokuva)|Morsiamen isä]]* (1991) ja sen jatko-osassa *[[Father of the Bride Part II]]* (1995). Elokuvien muita näyttelijöitä ovat mm. Steve Martin ja Diane Keaton. Williams-Paisley näyttelee ABC:n sarjassa *[[Perheen kalleudet]]*. Hänellä oli myös rooli NBC:n minisarjassa *[[The 10th Kingdom]].*

## Elämä
### Nuoruus
Kimberly-Williams syntyi Ryessä New Yorkissa. Hänen isänsä Gurney Williams oli freelancetoimittaja ja äitinsä Linda Williams sponsorikerääjä. Williams-Paisley on ollut mukana viihdealalla 13-vuotiaasta asti. 
Hänen nuorempi sisarensa on näyttelijä Ashley Williams, ja heillä on veli.

### Yksityiselämä
Williams-Paisley avioitui country-muusikko Brad Paisleyn kanssa 2003. Samoihin aikoihin Williams muutti nimensä Williams-Paisleyksi erottuakseen Kimberly Williams -nimisestä *[[Playboy]]*-mallista. Pariskunnalla on kaksi lasta.

## Filmografia

;**Ohjaajana**
* *[[Shade (vuoden 2006 elokuva)|Shade]]* (2006) 
* *[[Numero Dos]]* (2007)
* *[[Perheen kalleudet]]* (televisiosarja, kaksi jaksoa, 2006–2007)

;**Käsikirjoittajana**
* *Shade* (2006)
* *Numero Dos* (2007)

;**Tuottajana**
* *[[Lucky 7]]* (2003)
* *[[Identity Theft: The Michelle Brown Story]]* (2004)
* *Shade* (2006)

## Lähteet

## Aiheesta muualla
*
*Virallinen sivusto
Estella Warren

**Estella Dawn Warren** (s. 23. joulukuuta 1978 Peterborough) on kanadalainen näyttelijä ja malli, joka menestyi lapsuus- ja teinivuosinaan taitouimarina. Hänet on ”palkittu” Golden Raspberryllä vuonna 2002.

Warrenilla on ollut merkittäviä rooleja muun muassa elokuvissa *[[Driven]]* (2001), *[[Kangaroo Jack]]* (2003) ja *[[The Cooler]]* (2003). 

Mallina Warren on esiintynyt muun muassa *[[Sports Illustrated]]*, *[[Vogue]]*- ja *[[Vanity Fair (lehti)|Vanity Fair]]* -lehdissä. Hänet valittiin vuonna 2000 *[[Maxim (lehti)|Maxim]]*-lehden ”kuumimmaksi naiseksi”.

## Aiheesta muualla
* 
*
Kunnallisneuvos C. V. Åkerlundin säätiö

**Kunnallisneuvos C. V. Åkerlundin säätiö** on yleishyödyllinen suomalainen säätiö, jonka tarkoituksena on tukea graafisessa teollisuudessa ja viestintäalalla työskentelevien ammattitaidon edistämistä, opiskelua ja toimeentulomahdollisuuksien parantamista. Samalla säätiö pyrkii edistämään viestintäalan kouluttautumista ja tutkimusta yleisemminkin.

Säätiö on perustettu vuonna 1911 kuolleen tamperelaisen kunnallisneuvos C. W. Åkerlundin testamentin pohjalta. Åkerlund testamenttasi omistamansa noin kahdeksan prosenttia Aamulehteä julkaisevan Tampereen Kirjapaino-osakeyhtiön osakkeista yhtiölle, jotta niistä saatu tuotto voitaisiin käyttää henkilökunnan sairaus- ja elatusavuksi sekä opintomatkojen ja jatko-opintojen tukemiseen. Nykyään säätiön avustukset eivät enää rajoitu Tampereen Kirjapainon työntekijöihin, jotta toiminta olisi lain mukaisesti yleishyödyllistä.

## Aiheesta muualla
* Säätiön sivut
Uusjako

**Uusjako** on kiinteistöjärjestelytoimitus, jossa tavoitteena on kiinteistöjen tiluksia järjestelemällä parantaa kiinteistöjaotusta ja edistää kiinteistöjen tarkoituksenmukaista käyttöä yleensä omistussuhteita muuttamatta.
Kiinteistönmuodostamislain (554/95, KML) mukaan uusjaon päätavoitteena voi olla myös järjestelyalueen tie- ja kuivatusolojen olennainen parantaminen tai maatilatalouden kehittämisrahastosta annetun lain (657/66, MAKERA-laki) tarkoituksiin hankitun alueen käytön edistäminen. Samassa uusjakohankkeessa voidaan sen pääasiallisen tarkoituksen ohella edistää myös jommankumman tai molempien muiden tavoitteiden toteutumista. (KML 67.1 §.)

Uusjakojen perinteinen kohde on maa- ja metsätalousalue, jonka kiinteistöjaotus on heikko nykyaikaisen tuotantotoiminnan harjoittamisen kannalta kiinteistöjen tuotantolohkojen suuren lukumäärän, huonon muodon, huonon sijainnin tai pienuuden johdosta.

Epätarkoituksenmukainen kiinteistöjaotus voi olla seurausta heikosti toteutetusta isojaosta, jossa talojen tilukset on jo alun alkaen jätetty liian moniin palstoihin tai kiinteistöjaotus voi olla pirstoutunut isojaon jälkeen suoritetuissa kiinteistötoimituksissa tai maanomistajien itsensä toimittamissa tilojen osituksissa eli niin sanotuissa sovintojaoissa. Tällaisilla kiinteistöjaotukseltaan huonoilla alueilla uusjaon tavoitteena on suunnitella alueen kiinteistörunko eli tiestö ja kuivatusverkko uusjaossa uudelleen ja muodostaa kiinteistöt siten, että niiden uusi tuotantolohko- ja kiinteistöjaotus yhteensopivat uuden kiinteistörungon kanssa.

## Uusjako kiinteistönmuodostamislaissa

Kiinteistönmuodostamislaissa ei ole erikseen määritelty sitä käyttötarkoitusta, johon kiinteistöjen käyttöä tulee uusjaolla edistää. Maa- ja metsätalouden toimintaedellytysten parantamisen ja tuotantokustannusten alentamisen ohella uusjaon tavoitteena voi siksi olla kaikenlaatuisten kiinteistöjen nykyisen ja odotettavissa olevan järkevän sekä luontaisen käytön edistäminen.

Laki ei myöskään aseta vaatimuksia lähtötilanteen kiinteistörakenteen tai tilussijoituksen laadulle eikä välttämättä vaadi kiinteistöjen tilussijoituksen parantamista. Kiinteistönmuodostuslain mukaista uusjakoa voidaankin käyttää välineenä esimerkiksi sopeutettaessa olemassa oleva kiinteistöjaotus vastaamaan paremmin alueen kiinteistöjen muuttunutta käyttöä tai uusia käyttömahdollisuuksia tahi muutettaessa kiinteistöjaotusta siten, että alueen muuttuneesta käytöstä aiheutuneet haitat tai vahingot kyetään supistamaan mahdollisimman pieniksi. Säädökset mahdollistavat myös vain muutaman kiinteistön käsittävän uusjaon. Tällaisia uusjaon uusia käyttötarkoituksia ovat esimerkiksi valtioneuvoston hyväksymien suojeluohjelmien toteuttaminen ja erilaisten haittojen poistaminen sekä liikennetuvallisuuden parantaminen tiehankkeiden yhteydessä niin sanotuissa hankeuusjaoissa. 

## Katso myös
* Isojako
* Tilusjärjestely

## Lähteet

## Kirjallisuutta
* 
* 

## Aiheesta muualla

*
Ginnifer Goodwin

**Ginnifer Michelle Goodwin** (s. **Jennifer Michelle Goodwin**, s. 22. toukokuuta 1978 Memphis, Tennessee) on yhdysvaltalainen näyttelijä.

## Ura

Vuosina 2011–2018 hän esitti Lumikkia sarjassa *[[Olipa kerran (televisiosarja)|Olipa kerran]]*. 

## Yksityiselämä

Ginnifer Goodwin on seurustellut *[[Olipa kerran (televisiosarja)|Olipa kerran]]* -sarjan vastanäyttelijänsä Josh Dallasin kanssa vuodesta 2011. He menivät naimisiin huhtikuussa 2014 ja heidän ensimmäinen lapsensa syntyi toukokuussa. Kesäkuussa 2016 he saivat toisen lapsen.

## Filmografia

## Lähteet

## Aiheesta muualla
Chris Klein

**Frederick Christopher "Chris" Klein** (s. 14. maaliskuuta 1979) on yhdysvaltalainen näyttelijä. Hänet tunnetaan ehkä parhaiten esiintymisistään elokuvissa *Vaalit* (1999) sekä suositussa teinikomediassa *[[American Pie (elokuva)|American Pie]]*. 

Kleinin myöhempiä elokuvia ovat *[[Ei voi olla totta]]* (2001), *[[American Pie 2]]* (2001), *[[Vain ystäviä]]* (2005), *[[American Dreamz]]* (2006) ja *[[Street Fighter: The Legend of Chun-Li]] (2009). *Hän on näytellyt myös tv-sarjassa *[[The Flash (vuoden 2014 televisiosarja)|The Flash]].*

## Aiheesta muualla

*
Mike Weinberg

**Michael Andrew ”Mike” Weinberg** (s. 16. helmikuuta 1993 Los Angeles) on yhdysvaltalainen entinen lapsinäyttelijä, joka esitti pääosaa Kevin McCallisterina vuoden 2002 televisioelokuvassa *[[Yksin kotona 4]]*. Hän on esiintynyt myös muutamissa televisiosarjoissa, kuten *[[Seitsemäs taivas (perhedraamasarja)|Seitsemäs taivas]]* 2001–2002 ja  *[[Line of Fire]]* 2003–2004. Viimeisimmän roolinsa Weinberg on tehnyt *[[Zackin ja Codyn viiden tähden elämää]]* -sarjassa vuonna 2006.

Hän syntyi Los Angelesissa Dana ja Larry Weinbergille. Myös hänen vanhempi veljensä Matt Weinberg on esiintynyt lapsinäyttelijänä.

## Aiheesta muualla
*
Špela Pretnar

**Špela Pretnar** (s. 5. maaliskuuta 1973 Bled, Jugoslavia) on entinen slovenialainen alppihiihtäjä, pujottelun maailmancupin voittaja.

Pretnar saavutti junioreiden MM-kilpailuissa Mariborissa 1992 hopeaa suurpujottelussa ja pronssia yhdistetyssä. Moriokan MM-kisoissa 1993 hän sijoittui suurpujottelussa kuudenneksi ja supersuurpujottelussa seitsemänneksi. 

Lillehammerin olympialaisissa 1994 Pretnar oli yhdestoista pujottelussa ja kahdestoista suurpujottelussa. Sestrieren MM-kilpailuissa 1997 hänen sijoituksensa olivat puolestaan yhdestoista suurpujottelussa ja kahdestoista pujottelussa. Vailin MM-kisoissa 1999 hän sijoittui suurpujottelussa kahdeksanneksi.

Pretnar voitti urallaan kaikkiaan kuusi maailmancupin osakilpailua; viisi pujottelussa ja yhden suurpujottelussa. Kaudella 1999–2000 hän voitti pujottelucupin kokonaiskilpailun.

## Maailmancupin palkintokorokesijoitukset
*Pujottelu:
**Kausi 1997–1998: Bormio 2 x kolmas
**Kausi 1998–1999: Åre voitto
**Kausi 1999–2000: Copper Mountain voitto, Maribor toinen, Berchtesgaden voitto, Santa Caterina voitto, Åre voitto, Sestriere kolmas; pujottelucupin voitto
*Suurpujottelu:
**Kausi 1994–1995: Cortina d'Ampezzo kolmas, Maribor toinen, Bormio voitto; suurpujottelucupissa kolmas
*Supersuurpujottelu: 
**Kausi 1994–1995: Flachau kolmas
*Kokonaiscup: 
**1994–1995 seitsemäs, 1999–2000 seitsemäs 

## Lähteet
*
Symbaali

**Symbaali** tai **kymbaali** voi tarkoittaa seuraavia:

* symbaali eli lautanen, metallinen lyömäsoitin

* symbaali, eräänlainen keskiaikainen  kellopeli
* symbaali eli cimbalom, kielisoitin, jota soitetaan lyömällä kieliä kapuloilla
* symbaali, urkujen korkeatasoisin mikstuuriäänikerta

## Lähteet
Satakunnan osuusteurastamo

**Satakunnan osuusteurastamo (SOT)** oli Porin Karjarannassa vuosina 1902–1993 toiminut teurastamo. 

Porin Ympäristön Osuusmeijeri rakennutti Karjarannan tehdasalueelle meijerin vuosina 1902 ja 1905. Tehdasalue vuokrattiin Osuuskunta Satakunnan Karjakeskukselle vuonna 1922. Vuonna 1937 liikkeen nimi vaihtui Satakunnan Osuusteurastamoksi. Uusi tuotantolaitos Karjarantaan valmistui 1952. 

Vuonna 1972 yritys muutti nimensä Satahämeen Osuusteurastamoksi ja sillä oli toimipaikka myös Tampereella. Satahämeen Osuusteurastamo ja Lounais-Suomen Osuusteurastamo fuusioituivat vuonna 1989, mutta tuotanto hiipui nopeasti ja loppui kokonaan vuonna 1993.  

Karjarannassa sijainneet tehdasrakennukset purettiin vuosina 2005–2006 ja tilalle on rakennettu uusi asuinalue.

## Lähteet
Erik Schinegger

**Erik Schinegger**, alun perin **Erika Schinegger** (s. 19. kesäkuuta 1948) on entinen itävaltalainen alppihiihtäjä. 

Schinegger kasvatettiin naisena, mutta hän oli kuitenkin ulkonäöltään melko maskuliininen. Schineggerille selvisi yllättäen 19-vuotiaana vuonna 1967, että hän on kromosomeiltaan mies ja että hänellä on sisään kasvaneet miehen sukuelimet. Hän oli harjoitellut vuoden 1968 talviolympialaisia varten, mutta hän ei saanutkaan osallistua kisoihin. Alkujärkytyksen jälkeen hän päätti elää miehenä eli Erikasta tuli Erik, ja hänelle suoritettiin sukupuolenkorjausleikkaukset.

Schinegger oli naisten maailmanmestari syöksylaskussa Portillon MM-kisoissa 1966. Schinegger luovutti kultamitalinsa Portillossa toiseksi tulleelle Ranskan Marielle Goitschelille sen jälkeen, kun hänen elämäkertansa oli julkaistu vuonna 1988. Kaudella 1968–1969 Schinegger kilpaili miesten Eurooppa cupissa ja voitti kolme kilpailua.

Schinegger on naimisissa, kahden lapsen isä ja myös isoisä. Hänellä on Itävallassa oma laskettelukoulu. Häneltä on julkaistu omaelämäkerta *Mein Sieg über mich. Der Mann, der Weltmeisterin wurde* (1988), ja hänen elämästään on tehty dokumenttielokuva *Erik(A)* vuonna 2005.

Ennen intersukupuolisuuden paljastumista Erikaa vierastettiin naisten pukuhuoneissa ja miespuoliset kilpailijat valittivat, että ei ole luonnollista että tyttö voittaa heidät kilpailuissa. Schineggeriä kiinnostivat enemmän tytöt kuin pojat, joten hän arveli olevansa homoseksuaali. Hänellä oli myös poikaystäviä, mutta seksi ei oikein ottanut onnistuakseen. Intersukupuolisuuden selviäminen aiheutti Schineggerille alkuun kriisin: Kuka olen jos en olekaan nainen? Sukuelinkirurgian jälkeen Erik seurusteli naisten kanssa. "Minun oli helppo löytää tyttöystäviä, koska he arvelivat minun olevan entisenä naisena todella herkkä ja ymmärtäväinen – tai sitten heitä kiinnosti, millainen olen alastomana."

## Lähteet

## Aiheesta muualla
*
Musiq Soulchild

**Taalib Johnson** (s. 16. syyskuuta 1977 Philadelphia, Pennsylvania), taiteilijanimeltään **Musiq Soulchild**, on yhdysvaltalainen neo soul- ja R&B-laulaja. 

Musiq Soulchild aloitti uransa Def Soul -levymerkillä vuonna 2000. Hän omaksui jo kerran jättämänsä "Soulchild"-nimen uudelleen siirryttyään Atlantic Recordsille vuonna 2006.

Musiq Soulchild on ollut useaan otteeseen Grammy-ehdokkaana. Häneltä on ilmestynyt tähän mennessä neljä studioalbumia sekä useita singlejä, ja hän on tehnyt vierailevan esiintymisen muun muassa Santanan albumilla *[[Shaman (albumi)|Shaman]]* (2002). 

## Albumit
* *Aijuswanaseing*
** Julkaistu 14. marraskuuta 2000
** Billboard 200: #24, R&B: #4
** Singlet: "Just Friends (Sunny)", "Love", "Girl Next Door"
* *Juslisen*
** Julkaistu 7. toukokuuta 2002
** Billboard 200: #1, R&B: #1
** Singlet: "Halfcrazy", "Dontchange"
* *Soulstar*
** Julkaistu 9. joulukuuta 2003
** Billboard 200: #13, R&B: #3
** Singlet: "Forthenight", "Whoknows"
* *Luvanmusiq*
** Julkaistu 13. maaliskuuta 2007
** Billboard 200: #1, R&B: #1
** Singlet: "B.U.D.D.Y.", "Teachme"

## Aiheesta muualla
* Viralliset sivut
Daniel Franck

**Daniel Franck** (s. 9. joulukuuta 1974) on norjalainen uransa lopettanut lumilautailija. 

Ensimmäisen arvokisamitalinsa Franck voitti 1998, jolloin hän voitti olympiahopeaa lumikourussa. Vuonna 2001 hän voitti lumikourussa MM-hopeaa. Salt Lake Cityn olympialaisissa 2002 hän sijoittui lumikourussa kymmenenneksi.

Hän on voittanut kaksi maailmancupin osakilpailua: 8. helmikuuta 1997 ja 15. marraskuuta 1997. Molemmat voitot ovat lumikourussa.

## Lähteet
*
Gebel Barkal

**Gebel Barkal** () on noin sata metriä korkea pieni vuori Sudanissa, noin 400 kilometriä Khartumista pohjoiseen, Niilin mutkassa Nubian alueella. Vuoreen on liitetty uskonnollisia merkityksiä antiikin ajoista asti, ja sen suurimmat temppelit (kuten Amonille pyhitetty) ovat edelleen pyhiä paikkoja alueen asukkaille.

Erikoisen muotoinen vuori on toiminut maamerkkinä alueella kulkeville kauppiaille tärkeän kauppareitin varrella, joka yhdisti Keski-Afrikan, Egyptin ja Arabian. Vuoren lähellä on sopiva paikka joen ylittämiseen.

Vuoren ympäristössä on 13 temppelin ja kolmen palatsin rauniot. Alue on UNESCOn maailmanperintökohde.

## Lähteet
*Gebel Barkal UNESCOn sivulla
SOT

**Sot** voi tarkoittaa seuraavia asioita:
*Satakunnan osuusteurastamo, SOT
*sotilas, lyhenne sot.
* SOT Oy Suomen Ohjelmistotyö Ab, suomalainen ohjelmistotalo, jonka perusti Santeri Kannisto. Tunnettu mm. SOT Linux -jakelusta.
* Sea of Thieves, vuoden 2018 videopeli.
Tamariskivarpunen

**Tamariskivarpunen** (*Passer moabiticus*) on pieni Kuolleenmeren seudulla esiintyvä varpunen.

## Koko ja ulkonäkö
Linnun pituus on 12-13 cm, siipien kärkiväli 19-20 cm ja paino noin 15-17 g. Pieni varpunen, jonka naaras muistuttaa varpusnaarasta mutta värit ovat kirkkaammat. Koiraalla on kirkas punaruskea laikku siiven yläpeitinhöyhenissä.

## Esiintyminen
Tamariskivarpunen esiintyy Kuolleenmeren seudulla, Jordanjoen laaksossa, Kaakkois-Turkissa, Irakissa, Iranissa ja Afganistanissa. Laji on pesinyt Kyproksella 1980-luvulla mutta tämä populaatio lienee hävinnyt. Eurooppalainen populaatio on kooltaan 1&nbsp;800–6&nbsp;000 yksilöä. Lajin kanta on elinvoimainen. Laji on vaelluslintu, itäiset populaatiot muuttavat talveksi Pakistaniin.

## Elinympäristö
Esiintyy tamariskipensaikoissa aukeilla karuilla mailla. Suosii vesistön läheisyyttä. Ei välitä ihmisen seurasta.

## Lisääntyminen
  
Pesä on puun oksalla 1-10 m maanpinnan yläpuolella. Pesäpuu on yleensä rannassa, harvoin 100 m rantaa kauempana. Pesä muistuttaa pientä harakan pesää: se on ohuista risuista taitavasti oksiin kiinnitetty ja katettu, sisältä höyhenillä, kuiduilla ja siementen höydyillä. Naaras munii tavallisesti 4 tai 5 munaa. Muna painaa 1,64 g. Haudonta-aika on keskimäärin 12-14 päivää. On havaittu, että haudonta-aika on sitä lyhyempi mitä kuumempi on ilma. Naaras hautoo ja hoitaa poikaset lähes yksin. Poikaset lähtevät pesästä 11-13 päivän ikäisinä. Jos sää on pitkään kuiva ja kuuma ja pesän vieressä oleva vesistö kuivuu, saattavat emot keskeyttää pesinnän jopa poikasvaiheessa.

## Ravinto
Pääravintona ovat ruohonsiemenet. Syö myös hyönteisiä puun lehvästöstä ja kovakuoriaisia kaarnanrakosista.

## Lähteet
Rod Beck

**Rodney Roy "Rod" Beck** (3. elokuuta 1968 – 23. kesäkuuta 2007) oli yhdysvaltalainen baseballpelaaja. 

## Ura
Beck pelasi Major League Baseball -tasolla vuosina 1991–2004. Hänen joukkueensa olivat aikajärjestyksessä:

* San Francisco Giants (1991–1997)
* Chicago Cubs (1998–1999)
* Boston Red Sox (1999–2001)
* San Diego Padres (2003–2004)

Hän pelasi baseballin All Star -peleissä vuosina 1993, 1994 ja 1997. 

## Myöhemmät vaiheet
Beck vetäytyi peliuraltaan vuonna 2004. Hänen tiedetään kärsineen huumausaineongelmista, joiden takia hän sai vieroitushoitoa.

Yhdysvaltalainen rockyhtye Stroke 9 julkaisi albumillaan *All In* (9.11.2004) laulun "Rod Beck".

Beck kuoli kotonaan Phoenixissa, Arizonassa kesäkuussa 2007, vain 38 vuoden ikäisenä. Poliisi löysi hänen kotoaan kokaiinia, ja hänen sanottiin olleen aineen säännöllinen käyttäjä.

## Lähteet
Đurđica Bjedov

**Đurđica Bjedov** (s. 5. huhtikuuta 1947 Split) on entinen kroatialainen uimari ja olympiavoittaja. Uintiurallaan hän edusti Jugoslaviaa, ja oli ainoa jugoslavialainen uimari, joka koskaan voitti olympiakultaa. Hän voitti 100 metrin rintauinnin olympiakultaa, ja 200 metrin rintauinnin olympiahopeaa Méxicossa 1968.

## Lähteet
*Croatian History 
*Croatia.ch  

## Viitteet
Søren Lerby

**Søren Lerby** (s. 1. helmikuuta 1958) on tanskalainen urheilumanageri, entinen jalkapallon keskikenttäpelaaja ja valmentaja. 

## Ura pelaajana

Kööpenhaminassa varttunut Lerby pelasi tanskalaisjoukkueissa juniorivuosinaan. 1975 hän siirtyi Fremad Amagerista ammattilaiseksi Alankomaihin yhdessä seuratoverinsa Frank Arnesenin kanssa. Kaksikko siirtyi AFC Ajaxin joukkueeseen, jossa vasenjalkainen keskikenttämies Lerby viihtyi kahdeksan kautta. Ajaxissa Lerby nousi nuoresta iästään huolimatta avainpelaajien joukkoon ja oli voittamassa viittä Alankomaiden mestaruutta.

1983 Lerby siirtyi FC Bayern Müncheniin Paul Breitnerin korvaajaksi. Lerby voitti FCB:ssä kaksi Saksan mestaruutta ennen siirtymistään AS Monacoon 1986. Hän pelasi Ranskassa vain yhden kauden ennen paluutaan Alankomaihin, tällä kertaa PSV Eindhovenin joukkueeseen. Lerby pelasi PSV:ssä kaksi kautta ollen voittamassa Euroopan Cupia 1988. Finaalissa SL Benficaa vastaan Lerbyn lisäksi esiintyi kaksi muuta tanskalaista, Jan Heintze ja Ivan Nielsen. Frank Arnesen sen sijaan oli loukkaantumisen vuoksi poissa ottelusta.

Lerby kuului myös Tanskan maajoukkueen vakiokalustoon 11 vuoden ajan. Hän debytoi Irlantia vastaan 1978 pelaten kaikkiaan 67 maaottelua ja tehden 10 maalia. Lerby pelasi kaikki ottelut EM-kisoissa 1984, kun Tanska eteni aina välieriin saakka. Myös MM-kisoissa 1986 Lerby urakoi täydet minuutit jokaisessa ottelussa. Lerby oli mukana myös EM-kisoissa 1988.

**Meriitit pelaajana**

* Alankomaiden mestaruus (7): 1977, 1979, 1980, 1982, 1983, 1988, 1989
* KNVB Cup: 1979, 1983
* Saksan mestaruus: 1985, 1986
* DFB-Pokal: 1984, 1986
* Euroopan Cup: 1988

## Pelaajauran jälkeen

Lerbyn toistaiseksi ainoa valmennuspesti on ollut FC Bayern Münchenissä. Hän tuli päävalmentajaksi lokakuussa 1991 erotetun Jupp Heynckesin tilalle. Lerbyn alaisuudessa FCB pelasi kehnosti ja putosi UEFA Cupista häviten 6–3 Lerbyn entiselle seuralle, B 1903:lle. Lerby sai potkut maaliskuussa 1992.

Lerby toimii nykyään jalkapalloagenttina ja on suorittanut FIFA:n urheiluagentin lisenssin. Lerby asuu nykyään Larenissa, Pohjois-Hollannissa.

## Lähteet

## Aiheesta muualla
Djenné

**Djenné** on kaupunkikunta ja Moptin alueen Djennén piirin hallinnollinen keskus Malissa. Se sijaitsee Nigerin ja sen sivujoen Banin välisellä tulva-alueella 75 kilometriä Moptista lounaaseen. Kunnassa on 32&nbsp;900 asukasta (vuonna 2009).

## Maantiede ja asutus
Djennén kaupunkikunnan pinta-ala on 302 neliökilometriä. Se rajoittuu pohjoisessa Deraryn, idässä Fakalan ja Madiaman, etelässä Dandougou Fakalan, lännessä Pondorin ja luoteessa Ouro Alin kuntiin. Seudun ilmasto on sudanilais-sahelilainen. Vuotuinen sademäärä on 550 millimetriä.

Kuntaan kuuluu Djennén kaupunki ja yhdeksän kylää: Balé-Seyna, Diabolo, Kamaraga, Niala, Souala, Syn, Wèlingara ja Yentéla. Asukkaat ovat etupäässä songhaita, fulbeja, bambaroita ja bozoja.

## Historia
Kaupungin eteläpuolella sijaitseva Djenné-Jeno on arkeologisten tutkimusten mukaan ollut asuttu jo kolmannella vuosisadalla eaa. Vuoden 800 tienoilla se oli suuri kauppakaupunki, jossa asui ehkä 10&nbsp;000 ihmistä. Djénne-Jenon kukoistuskausi jatkui 1000-luvulle saakka.

Nykyistä kaupunkia pidetään soninkekauppiaiden 1200-luvulla perustamana. Songhaivaltakunnan hallitsija Sonni Ali Ber valloitti sen vuonna 1467 ja marokkolaiset vuonna 1591. Timbuktun tapaan Djennéstä kehittyi kukoistava kauppakaupunki, jonka kautta virtasi Taghazan suolaa etelään ja etelän kultaa pohjoiseen. Se oli myös huomattava islamilaisen sivistyksen keskus. Macinan fulbevaltion hallitsija Ahmadu Lobbo valtasi Djennén 1800-luvun alussa, Umar Tallin johtamat tukulorit vuonna 1861 ja ranskalaiset vuonna 1893. Siirtomaa-aikana Djenné menetti asemansa kaupankäynnin keskuksena parempien kulkureittien varrella sijaitsevalle Moptille.

## Liikenne, talous ja palvelut
Djennéstä on paikallistieyhteys Ségoun ja Moptin väliselle valtatielle. Tulva-aikaan kaupunkiin pääsee vain veneellä. Paikallisia elinkeinoja ovat maanviljely, karjanhoito, kalastus, kaupankäynti, käsityöammatit ja matkailu. Kunnassa toimii 11 ala- ja kolme yläkoulua, ammattikoulu ja kolme koraanikoulua. Terveyspalveluihin kuuluu kaksi terveysasemaa, poliklinikka ja kaksi apteekkia. Kaupungissa on vesijohtoverkko.

## Nähtävyydet ja matkailu
Djenné on kuuluisa sudanilaistyylisestä arkkitehtuuristaan. Sen vanha kaupunki on Unescon maailmanperintökohde. Huomattavin nähtävyys on savitiilistä rakennettu Djennén suurmoskeija, joka pystytettiin vuosina 1906–1907 vuonna 1830 hävitetyn keskiaikaisen moskeijan tilalle. Kaupungissa käy vuosittain yli 15&nbsp;000 matkailijaa.

## Lähteet

## Aiheesta muualla

* Djennén matkailusivusto  ,
Malesian Grand Prix 2004

**Malesian Grand Prix 2004** oli Formula 1 -sarjan osakilpailu, joka ajettiin 21. maaliskuuta 2004 Sepangin radalla Malesiassa. Kilpailun voitti Ferrarilla ajanut Michael Schumacher, jolle voitto oli kauden toinen.

## Tulokset

## Tilanne kuljettajien MM-sarjassa

## Muuta

*Jenson Buttonin ensimmäinen palkintosija.
*BAR-tallin ensimmäinen palkintosija sitten Saksan GP:n 2001.
*Mark Webberin ensimmäinen eturivin lähtöruutu (2.).
*Jaguarin ensimmäinen eturivin lähtöruutu (2.).
*Juan Pablo Montoyan kymmenes kilpailun nopein kierros.
*Ferrari saavutti 4000 MM-pisteen rajan.

## Lähteet
Arron Afflalo

**Arron Agustin Afflalo** (s. 15. lokakuuta 1985 Los Angeles, Kalifornia) on yhdysvaltalainen koripalloilija, pelipaikaltaan heittävä takamies. Hän edusti viimeksi kaudella 2017–2018 NBA-joukkue Orlando Magicia, jossa hän pelasi aiemmin kausina 2012–2014.

UCLA Bruinsissa yliopistokoripalloa pelannut Afflalo oli ykköskierroksen varaus vuoden . Ammattilaisurallaan hän on Orlandon lisäksi pelannut Detroit Pistonsissa, Denver Nuggetsissa, Orlando Magicissä, Portland Trail Blazersissa, New York Knicksissä ja Sacramento Kingsissä.

## Lähteet

## Aiheesta muualla
* Arron Afflalon pelaajakortti NBA.com sivustolla
Apostolinmiekka

**Koruapostolinmiekka** eli **apostolinmiekka** (*Trimezia northiana*) on kurjenmiekkakasvi. Se on nykyään huonekasvina harvinainen eikä sitä ole helppo löytää kasvimyymälöistä.

## Tuntomerkit

Apostolinmiekan lehdet ovat litteät, noin 3 cm leveät ja pituutta niillä on noin 60 cm, vanhoilla kasveilla lehdet voivat olla jopa metrin mittaiset. Lehdet ovat keskivihreät. Kasvutapa on pysty, lehdet taipuvat hiukan kärjestä. Nuorella taimella on vain kaksi lehteä, uudet lehdet kasvavat yksi kerrallaan viuhkamaiseksi ryhmäksi. Kun yksi viuhka on "valmis", kasvi alkaa kasvattaa uutta viuhkaa. Viuhkat eivät välttämättä kasva yhdensuuntaisina, joten vanha kasvi vie runsaasti tilaa joka suunnassa ja voi olla kiikkerä.

Apostolinmiekka kukkii yleensä keväällä. Sanotaan, että se kukkii vasta, kun sillä on 12 lehteä (12 "apostolia"). Litteä kukkavarsi muistuttaa tavallista lehteä, mutta kukan alku tulee pian näkyviin lehden sivusta. Kukkavarressa on voimakas keskisuoni. Yhteen kukkavarteen voi tulla useita kukkia, 2–4, joskus enemmänkin. Tavallisesti apostolinmiekka kasvattaa kerrallaan vain yhden kukkavarren, mutta vanhalle kasville niitä voi tulla useita kerrallaan, yksi jokaiseen viuhkaan. Sininen kukka muistuttaa iiriksen kukkaa ja kukkii vain yhden päivän. Kun kukka on kuihtunut, kukkavarsi jatkaa kasvuaan niin, että se on melkein kaksi kertaa lehtiä pitempi. Kukkavarteen kehittyy 1–2 poikasta. Kukkavarsi poistetaan, kun poikaset on irrotettu.

## Hoito

Apostolinmiekka on helppohoitoinen, se viihtyy valossa, muttei siedä suoraa auringonpaistetta. Vähäisemmässä valossa se ei kuki, mutta kasvaa hyvin viherkasvina. Koska se on liljakasvi, se varastoi juuriinsa vettä ja kestää jonkin verran kuivuutta. Siksi se kastellaan kunnolla ja annetaan mullan kuivahtaa kastelujen välillä. Lannoitus vain kasvukaudella, niukasti. Apostolinmiekka viihtyy parhaiten pienehkössä ruukussa.

## Lisääminen

Apostolinmiekkaa lisätään poikasista. Ne voidaan irrottaa kukkavarresta, kun ne ovat noin 20 cm:n mittaiset. Poikaset juurrutetaan esimerkiksi vesilasissa ja istutetaan tavalliseen kukkamultaan. Kukkavarren voi myös taivuttaa alas multaan, juurruttaa poikasen siinä ja irrottaa varren myöhemmin emokasvista. Kasvin lisääminen poikasista onnistuu helposti. Vanhat kasvit voi myös jakaa.

## Alkuperä
Apostolinmiekka on kotoisin Brasiliasta.

## Lähteet

### Viitteet
Bahrainin Grand Prix 2004

**Bahrainin Grand Prix 2004** oli Formula 1 -sarjan osakilpailu, joka ajettiin 4. huhtikuuta 2004 ensimmäistä kertaa uudella Sakhirin radalla Bahrainissa. Kilpailun voitti Ferrarilla ajanut Michael Schumacher, jolle voitto oli kauden kolmas. Ferrarille kyseessä oli tallin 170. voitto.

## Tulokset

## Muuta
* Bahrainin 1. kilpailu.
* Kimi Räikkösen, Nick Heidfeldin ja Zsolt Baumgartnerin sijoitusta pudotettiin kymmenellä moottorivaihdon takia.
* Gianmaria Bruni lähti kilpailuun varikolta.
* Ferrarin 170. voitto.

## Tilanne kuljettajien MM-sarjassa

## Lähteet
Mojca Suhadolc

**Mojca Suhadolc** (s. 7. tammikuuta 1975 Ljubljana, Jugoslavia) on entinen slovenialainen alppihiihtäjä.

Suhadolc saavutti hopeaa nuorten MM-kilpailujen alppiyhdistetyssä Mariborissa helmikuussa 1992. Aikuisten tasolla hänen parhaat arvokilpailusijoituksensa olivat Moriokan 1993 MM-kisojen suurpujottelun yhdeksäs, Sierra Nevadan 1996 MM-kilpailujen suurpujottelun viidestoista ja St Antonin 2001 MM-kisojen syöksylaskun seitsemäs sija.

Maailmancupissa Suhadolc voitti yhden kilpailun: supersuurpujottelun Lake Louisessa marraskuussa 1999. Val d'Iseressä joulukuussa 1995 hän sijoittui toiseksi suurpujottelussa ja kolmanneksi supersuurpujottelussa. Kolmas hän oli lisäksi syöksylaskussa Cortina d'Ampezzossa tammikuussa 2000 ja supersuurpujottelussa Innsbruckissa saman vuoden helmikuussa. Kauden 1999–2000 supersuurpujottelun maailmancupissa hän oli kolmas.

Suhadolc edusti seuratasolla SK Vrhnikaa.

## Lähteet
*
Christchurchin tuomiokirkko

**Christchurchin tuomiokirkko** on anglikaaninen tuomiokirkko Christchurchin kaupungissa Uuden-Seelannin Eteläsaarella. Katedraalin peruskivi laskettiin 1864, mutta kirkko vihittiin käyttöön vasta 1888 ja se valmistui kokonaisuudessaan 1904. Christchurch on syntynyt katedraalin ympärille, ja tuomiokirkkoa pidetäänkin yleisesti kaupungin symbolina.

Kirkon suunnitteli englantilainen arkkitehti George Gilbert Scott, mutta rakennustöitä ohjasi paikallinen arkkitehti Benjamin Mountfort. Katedraali on 60 metriä pitkä, 30 metriä korkea ja siellä on 1&nbsp;000 istumapaikkaa. Kirkon uruissa on 3&nbsp;938 urkupilliä ja 64 äänikertaa. Seinämaalaukset kertovat maorien, polynesialaisten ja pakeha–maorien kulttuurista; lasimaalauksissa ja puukoristeissa esiintyy uusiseelantilaisia eläin- ja kasviaiheita. Kirkon katon puurakenteissa käytetyt uusiseelantilaiset kotoperäiset puulajit matai ja maorinpodokarpus (totara) ovat peräisin Banksin niemimaalta ja kiviaines paikallisilta louhoksilta.

Katedraali on vaurioitunut maanjäristyksissä useaan kertaan olemassaolonsa aikana. Vuoden 2011 helmikuun maanjäristyksessä kirkontorni romahti ja katedraali kärsi muutenkin pahoja vaurioita. Maaliskuussa 2012 kirkko päätettiin purkaa sen vaurioiduttua vielä pahemmin 23. joulukuuta 2011 sattuneessa uudessa maanjäristyksessä. Huhtikuussa 2012 julkistetun suunnitelman mukaan katedraali korvattiin väliaikaisella, pahvista rakennetulla kirkolla. Läheiselle Latimer Squarelle rakennetun tilapäisen kirkon on tarkoitus kestää noin 20 vuotta ja sen on suunnitellut japanilainen arkkitehti Shigeru Ban.

Pahoin vaurioitunut tuomiokirkko aiottiin aluksi purkaa kokonaan uuden kirkkorakennuksen tieltä. Useiden vuosien neuvottelujen ja suunnittelukilpailun jälkeen Christchurchin tuomiokirkko päätettiin kuitenkin entisöidä alkuperäiseen asuunsa.

## Lähteet

## Aiheesta muualla

* Tuomiokirkon viralliset sivut
Harvey Schmidt

**Harvey Schmidt** (12. syyskuuta 1929 Dallas, Texas – 28. helmikuuta 2018 Texas) oli yhdysvaltalainen säveltäjä, joka on tullut tunnetuksi musikaaleillaan. Hänen sanoittajanaan on usein toiminut Tom Jones (s. 1928).

Eräs Schmidtin ja Jonesin teoksista on *[[Fantasticks]]* (1960), jonka alkuperäistä tuotantoa esitettiin Broadwayn ulkopuolella yli neljän vuosikymmenen ajan aina vuoteen 2002 asti. Schmidtin ja Jonesin muiden teosten joukkoon lukeutuu *[[110 in the Shade]]*, joka sai kantaesityksensä Broadwaylla 24. lokakuuta 1963. Sitä esitettiin alun alkaen Manhattanin Broadhurst Theatressa 330 kertaa, ja sittemmin se on tuotettu muun muassa New Yorkin kaupunginoopperassa. 

## Lähteet
San Marinon Grand Prix 2004

**San Marinon Grand Prix 2004** oli Formula 1 -kauden 4. osakilpailu, joka ajettiin 25. huhtikuuta 2004 Imolan radalla Italiassa. Kilpailun voitti Ferrarilla ajanut Michael Schumacher, jolle voitto oli kauden neljäs.

## Tulokset

## Muuta
* Jenson Buttonin ensimmäinen paalupaikka ja eturivi.
* BAR-tallin ensimmäinen paalupaikka ja eturivi.
* Kimi Räikkösen ja Zsolt Baumgartnerin sijoitusta pudotettiin kymmenellä moottorivaihdon takia.
* Ferrarin 170. nopein kierros

## Lähteet
Minä ja Mårtenson

**Minä ja Mårtenson** on Pekka Myllykoski ja Jytäjemmarit -yhtyeen CD-single, joka julkaistiin marraskuussa 2007. Single sisältää kaksi Lasse Mårtenson-coveria. Singlen mukana sai pullon muotoisen "PMJJ"-heijastimen.

## Kappaleet

* Hra. K. Jännes (- Mr Bojangles -) (Jerry Jeff Walker, suom.san. Pertti Reponen)
* Kirje leiriltä (- Camp Granada -) (Amilcare Ponchielli, suom.san. Lasse Mårtenson)

## Aiheesta muualla

* Singlen esittely ja taustatarinaa
Anturi (lehti)

**Anturi** oli Tampereen teknillisen yliopiston ja TTY:n ylioppilaskunnan yhdessä julkaisema lehti. Vuosina 2008–2012 lehden julkaisemisesta vastasi yksin ylioppilaskunta. Sen viimeinen numero ilmestyi 4. huhtikuuta 2012. Sen 50 000 euron julkaisemiskulut olivat liian suuret ylioppilaskunnalle.

Lehden korvasi verkkojulkaisu WerkkoAnturi,
joka ilmestyi vuoteen 2016.

Lehden sisällön tuottamisesta vastasivat sen molemmat julkaisijat. Artikkeleita saivat kirjoittaa myös kaikki opiskelijat. Lehden painos oli keskimäärin 12 000 kappaletta, ja se jaettiin TTY:n opiskelijoille, henkilökunnalle, alumniyhdistyksen jäsenille ja teknologiakeskus Hermian yrityksille. Lehden päätoimittajana toimi muun muassa Katri Syvärinen.

Yhdistyneen Tampereen yliopiston ylioppilaskunnan lehtenä aloitti Visiiri vuonna 2020.

## Lähteet
Ana Jelušić

**Ana Jelušić** (s. 28. joulukuuta 1986 Rijeka, Jugoslavia) on kroatialainen entinen alppihiihtäjä, jonka parhaat saavutukset tulivat pujottelussa.

Jelušić saavutti nuorten MM-kilpailuissa pujottelun hopeaa Montgenevressä vuonna 2003 ja pronssia Bardonecchiassa 2005. Aikuisten MM-kisoissa hän oli pujottelussa yhdeksäs Santa Caterinassa 2005, neljäs Åressa 2007, seitsemäs Val d'Isèressä 2009 sekä 17:s Garmisch-Partenkirchenissä 2011. Torinon olympialaisten 2006 pujottelussa Jelušić sijoittui viidenneksitoista ja Vancouverissa 2010 kahdenneksitoista.

Maailmancupin pujottelukisoissa Jelušić sijoittui toiseksi kotikilpailussaan Zagrebissa tammikuussa 2007 ja kolmanneksi Panoramassa marraskuussa 2007. Jelusic sijoittui kauden 2006-2007 pujottelucupin seitsemänneksi.

Jelušić ilmoitti huhtikuussa 2012 lopettavansa uransa oltuaan sitä ennen kauden 2011–2012 sivussa astman vuoksi.

## Lähteet
*
Yoshiyuki Morishita

**Yoshiyuki Morishita** ( *Morishita Yoshiyuki*, s. 4. joulukuuta 1962 Tokio) on japanilainen näyttelijä, joka on näytellyt sivurooleissa monissa elokuvissa. Esimerkiksi elokuvassa *[[Kauna]]* (2004) hän esittää vartijaa, elokuvassa *[[Survive Style 5+]]* (2004) hän esittää murtovarasta ja elokuvassa *[[Kill Bill: Vol. 1]]* (2003) hän esittää liikemiestä.

## Valikoitu filmografia
* *[[Kids Return]]* (1996)
* *[[Samehada otoko to momojiri onna]]* (1998)
* *[[Ring 0: Birthday]]* (2000)
* *[[Wild Zero]]* (2000)
* *[[Pistol Opera]]* (2001)
* *[[Keimusho no naka]]* (2002)
* *[[Border Line]]* (2002)
* *[[Akarui Mirai]]* (2003)
* *[[Zatoichi – sokea samurai]]* (2003)
* *[[Kill Bill: Vol. 1]]* (2003)
* *[[Survive Style 5+]]* (2004)
* *[[Kauna]]* (2004)
* ** (2005)
* *[[Tokyo Zombie]]* (2005)
* *XX (ekusu kurosu): makyô densetsu* (2007)
* *[[Midnight Diner: Tokyo Stories]]* (2016)

## Aiheesta muualla
*
Vintage

**Vintage** tarkoittaa menneiden vuosikymmenten vaatteita ja esineitä. Sana on lainattu englannin kielestä, johon se on tullut vanhasta ranskan kielestä, *vendange*. Alun perin sana käytettiin ainoastaan viinien yhteydessä. Viineistä puhuttaessa termi *vintage* tarkoittaa vuosikertaviiniä. 

Vintage-sanasta on myöhemmin tullut käsite myös niin hifi-laitteissa kuin monessa muussakin menneen ajan tuotteistuksessa (veneet, autot, kirjat, soittimet ja musiikki jne.). Määritys vintage ilmenee jo muutaman kymmenen vuoden ikäisissä kulutustavaroissa. Yleensä sana vintage liittyy vanhojen tuotteiden keräilyyn tai käyttöesineisiin.

Vintage-vaatteet ovat yleensä 1920–1960-luvuilla valmistettuja vaatekappaleita ja pukineita..

## Katso myös
* Antiikkiesine
* Retro

## Lähteet
Alan Powell

**Alan Powell** (s. 1949 Manchester) on englantilainen rumpali, joka muistetaan muun muassa Hawkwindin entisenä rumpalina.

Powellin ensimmäiset isommat yhtyeet olivat 1970-luvun alkupuoliskolla Chicken Shack ja Vinegar Joe. Vinegar Joessa vaikutti myös myöhemmin sooloartistina tunnettu Robert Palmer, jonka kanssa Powell kirjoitti kappaleita vielä myöhempinäkin vuosina. 

Vuonna 1974 Hawkwindin rumpalin Simon Kingin jouduttua sairauslomalle, tuli Alan Powell tuuraamaan häntä yhtyeen kiertueelle. Kingin tervehdyttyä Powell jäi yhtyeeseen toiseksi rumpaliksi. Powell oli mukana vuoteen 1976 asti, kunnes musiikillisten erimielisyyksien takia hänet erotettiin yhdessä basisti Paul Rudolphin ja Nik Turnerin kanssa.

Hawkwindin jälkeen hän oli mukana parissa lyhytaikaisessa yhtyeessä (Kicks, Tanz Der Youth) sekä Mick Farrenin sooloalbumilla. 1970-luvun lopussa hän muutti San Franciscoon ja perusti uuden aallon yhtyeen Jo Allen And The Shapes, joka teki pari singleä.

1990-luvun puolivälissä hän oli mukana Nik Turnerin Space Ritual -projektissa, jolta julkaistiin live- ja studioalbumi. Tällä hetkellä (2007) Alan Powell työskentelee Amerikan länsirannikolla konsultointialalla.

## Diskografia

**Chicken Shack:**

**Goodbye* (1974)

**Hawkwind:**

**[[Warrior On The Edge Of Time]]* (1975)
**[[Astounding Sounds Amazing Music]]* (1976)

**Michael Moorcock's Deep Fix:**

**[[New World's Fair]]* (1975)

**Mick Farren:**

**Screwed Up (EP)* (1977)
**Vampires Stole My Lunch Money* (1978)

**Tanz Der Youth:**

**I'm Sorry, I'm Sorry / Delay* (single 1978)

**Jo Allen And The Shapes:**

**Cryin' Over You / Lowlife* (single 1980)
**Shimmy Shimmy* (kokoelma-albumilla *415 Music*)

**Nik Turner:**

**Space Ritual Revisited* 1995
**Past Of Future?* 1996
Toni Veijalainen

**Toni Veijalainen** (peitenimellä **Vigren**) oli fiktiivinen hahmo suomalaisessa televisiosarjassa *[[Salatut elämät]]*, jossa häntä esitti Kristo Salminen vuosina 1999–2000 sekä 2003–2004.

## Vaiheet sarjassa
Jenni Vainio löysi Tonin baarista juuri ennen *Salattujen elämien* ensimmäistä jaksoa ja toi Tonin kotiinsa, jonka hän jakaa siskonsa Katja Vainion kanssa. Toni jäi Vainioille asumaan ja alkoi pian seurustella Katjan kanssa. Jonkin aikaa Katjan kanssa seurusteltuaan Toni alkoi kuitenkin rakastua Jenniin ja oli pian etäisempi ja välinpitämättömämpi Katjaa kohtaan. Pari kertaa Jenniä suudeltuaan Toni ilmoitti Katjalle rakastavansa Jenniä ja haluavansa alkaa seurustella tämän kanssa. Tämän seurauksena Katja masentui ja joutui vähäksi aikaa mielisairaalaan. Pian Toni kosi Jenniä, joka vastasikin myöntävästi. Toni halusi muuttaa Jennin kanssa Frankfurtiin saatuaan sieltä arvokkaan työn, mutta Jenni ei halunnut vielä lähteä Katjan heikon mielenterveyden vuoksi. Toni lähti edeltä Saksaan töihin ja Jenni muutti pian perässä.

Toni kuitenkin sotkeentui Frankfurtissa rikollisiin piireihin, kuten rahanpesuun. Hän halusi ottaa Jennin sukunimen naimisiinmenossa voidakseen peittää huijauksensa. Totuus selvisi Jennille pian ja juuri ennen häitä hän ilmoitti, että Toni saa luvan lopettaa rikokset ja alkaa elää rehellistä elämää. Toni ei tähän suostunut ja poistui kirkosta kesken häiden. Sitä ennen hän oli ehtinyt testamentata yli miljoonan markan suuruiset velkansa Jennille ja huijata Erik Ekholmin yrityksen mukaan huijauksiinsa. Velkojensa takia Jenni joutui vankilaan neljäksi vuodeksi. Tällä välin Toni lavasti kuolemansa.

Vuosien jälkeen Toni kuitenkin palasi takaisin Pihlajakadulle ja yritti saada Jennin takaisin. Rikoksiaan hän ei kuitenkaan lopettanut ja yritti kaikin puolin saada rahaa, muun muassa ryöstämällä yökerho Geelin kassan. Hän oli myös velkaantunut Raivolle ja muille rikollisille, jotka vaativat Tonia maksamaan velkansa. Toni ei saanut kerättyä rahoja ja tämä kostautuikin lopulta pahasti: hänen pakoiltuaan Raivoa ja velkojiaan pitkän aikaa, Raivo ja velkojat hukuttivat hänet ja hänet löydettiin jään alta merestä.

## Työelämä
Toni oli aluksi pörssialalla töissä. Hänet irtisanottiin kuitenkin Gyllendorfin firmasta, koska keskittyi liikaa perheeseensä, etenkin vammautuneeseen veljeensä Petriin, jota Toni ampui vahingossa tämän rikottua Tonin leluautoradan autot. Irtisanomisen jälkeen Toni kokeili monenlaisia eri töitä. Hän teki töitä esimerkiksi pappi Rauni Koivukujalle, oli mukana hyväntekeväisyystöissä sekä ajoi pizzamopoa Ragazzo Povero -pizzeriassa. Ollessaan töissä Ragazzo Povero:ssa hän sai uudelleen töitä Gyllendorffilta. Gyllendorffille palattuaan Tonin työt veivät Saksaan jossa Toni sotkeutui rikollisiin piireihin.

## Rakkauselämä

Tonin rakkauselämä oli vaisua. Muita suhteita hänellä ei juuri ollut kuin Katjan ja Jennin kanssa käydyt pitkät romanssit. Hänellä ja Jennillä oli yhteinen lapsi, Niko Vainio. Tonilla oli myös Camilla Mustavaaran kanssa epämääräinen suhde.
Eero Takkunen

**Eero Ilmari Takkunen** (s. 14. huhtikuuta 1947 Kuopiossa) oli Helsingin käräjäoikeuden laamanni vuosina 2008–2015.

Eero Takkunen on työskennellyt kaikissa kolmessa oikeusasteesta. Ennen Helsinkiä Takkunen toimi vuodesta 2002 alkaen laamannina Kemi-Tornion käräjäoikeudessa. Hän on toiminut aikaisemmin viskaalina ja hovioikeudenneuvoksena hovioikeudessa sekä esittelijänä, oikeussihteerinä ja esittelijäneuvoksena korkeimmassa oikeudessa. Hän on hoitanut korkeimmassa oikeudessa myös kansliapäällikön tehtäviä sekä ollut laintarkastuskunnan sihteerinä. Hän on toiminut jonkin aikaa myös kaupunginviskaalina.

Helsingin hovioikeus tuomitsi Eero Takkusen varoitukseen tuottamuksellisesta virkavelvollisuuden rikkomisesta vuonna 2017.

## Lähteet
Mapungubwe

**Mapungubwe** on rauniokaupunki nykyisen Etelä-Afrikan alueella, aivan Zimbabwen ja Botswanan rajalla. Se kukoisti vuosina 1050–1270 alueella, jossa Shosha- ja Limpopo-joet kohtaavat toisensa. Rauniokaupunki on nykyisin Unescon maailmanperintökohde. Sen arvellaan olleen afrikkalaisen kuninkaan pääkaupunki, mutta sen hallitsijasta ei ole kirjallista eikä suullista perimätietoa.

Mapungubwessa on tehty arkeologisia kaivauksia 1930-luvulta alkaen, ja sieltä on löydetty monia esineitä, muun muassa kultainen sarvikuono. Apartheid-aikana tällaissten esineiden olemassaolo oli kiusallista valkoista ylivaltaa korostavalle hallinnolle, mutta ANC:n vallan aikana siitä tuli tärkeä kulttuurillinen symboli.

Mapungubwessa on kolme kuninkaallista hautaa kukkulalla, jota ympäröi pengerretty asuma-alue. Kuningas sotilaineen asui lähellä kukkulan huippua, ja alemmilla penkereillä asuneet talonpojat tuottivat heille elintarvikkeita. Hautalöydöistä käy ilmi, että ihmiset söivät monipuolista ruokaa, heidän elintasonsa oli korkea ja he pitivät monia kotieläimiä: nautakarjaa, lampaita, vuohia ja koiria. Varastojen hiiltyneistä jäänteistä nähdään, että penkereillä kasvatettiin hirssiä, durraa ja puuvillaa.

Työkalut ovat tyypillisiä rautakaudelle. Keramiikka, norsunluu, puu, luu ja strutsinmunan kuoret osoittavat että kauppaa käytiin laajalla alueella – Itä-Afrikkaa, Persiaa, Egyptiä, Intiaa ja jopa Kiinaa myöten.

Mapungubwe on Unescon maailmanperintökohde vuodesta 2003.

## Katso myös
* Zimbabwen kuningaskunta (noin 1220–1450)
* Mwene Mutapa (noin 1450–1698)
* Ndebele-kuningaskunta (1837–1894)

## Lähteet

* Viralliset kotisivut
* Historyworld 

## Aiheesta muualla
Nivelkierukka

**Nivelkierukka** () on syyrustosta muodostunut polvinivelen rakenne, joka parantaa nivelpintojen yhteensopivuutta sekä toimii iskunvaimentajana reisi- ja sääriluun välillä. Nivelkierukat mahdollistavat polven rajoittuneen kiertoliikkeen polven ollessa koukistuneena. Polvinivelessä on kaksi nivelkierukkaa: lateraalinen ja mediaalinen nivelkierukka. Mediaalinen nivelkierukka on puolikuun muotoinen ja lateraalinen on lähes pyöreä. Nivelkierukat ovat noin 1&nbsp;cm leveitä ja 3–5&nbsp;mm paksuja. Ne kiinnittyvät alapinnastaan sääriluun yläpintaan, missä ne ovat tiukasti kiinni, sekä sivuilta nivelpussiin.

Mediaalisen nivelkierukan ulkoreuna on myös kiinni polven mediaalisessa sivusiteessä (), ja sitä kautta reisiluussa. Tämän vuoksi kierukan reuna liikkuu nivelen taipuessa. Jos reisiluuta väännetään nopeasti sisäkiertoon säären ollessa paikallaan ja jalan koukussa, voi mediaalinen nivelkierukka revetä.

## Lähteet

## Aiheesta muualla
*Terveyskirjasto: Nivelkierukka
Baxter Building

**Baxter Building** on Marvel-kustantamon sarjakuvissa esiintyvä rakennus, joka toimii Ihmenelosten päämajana. Baxter Building esiintyi ensimmäisen kerran yhdysvaltalaisessa *Fantastic Four* -lehden kolmannessa numerossa (maaliskuu 1962). Rakennuksen sarjakuviin suunnittelivat Stan Lee ja Jack Kirby.
Melodrama (The Crashin albumi)

__NOTOC__
**Melodrama** on The Crashin kolmas studioalbumi, joka julkaistiin 17. lokakuuta 2003. Se nousi Suomen virallisen listan toiselle sijalle, ja myi kultaa. Levyllä syntetisaattori on tärkeämmässä osassa kuin aiemmin julkaistuilla albumeilla, ja se sisältää vaikutteita muun muassa 1970–1980-lukujen disco-musiikista.

## Kappaleet
Kaikki kappaleet kirjoittanut Teemu Brunila.

#Prologue &ndash; 1:36
#Still Alive &ndash; 4:05
#Best of the Best &ndash; 4:17
#Gigolo &ndash; 3:43
#Flash &ndash; 4:04
#It's Contagious &ndash; 3:45
#Oh What a Thing &ndash; 4:19
#What If I Meet You &ndash; 3:15
#Trouble &ndash; 3:48
#Catfight &ndash; 2:56
#Moonlight for Lovers &ndash; 2:04

## Kokoonpano
* Teemu Brunila &ndash; laulu, kitarat, kosketinsoittimet
* Samuli Haataja &ndash; basso
* Erkki Kaila &ndash; rummut
* Tomi Mäkilä &ndash; kosketinsoittimet

### Vierailijat
* Seppo Kantonen &ndash; piano kappaleissa "Oh What a Thing" ja "Moonlight for Lovers"
* Heikki Hämäläinen &ndash; viulu
* Seppo Rantasuo &ndash; viulu
* Mauri Pietikäinen &ndash; viulu
* Heikki Vehmanen &ndash; viulu
* Ilkka Lehtonen &ndash; viulu
* Veli-Matti Iljin &ndash; viulu
* Yrjö Lasonpalo &ndash; viulu
* Petri Päivänrinne &ndash; viulu

## Arvostelut
* Soundi: 

## Lähteet
Leukanivel

**Leukanivel** (*articulatio temporomandibularis*) on parillinen nivel, joka muodostuu alaleukaluun nivelhaarakkeen ja ohimoluun leukanivelkuopan välille. Ohimoluun kuoppa ja alaleukaluun uloke eivät ole täysin yhteensopivia, jonka vuoksi osien välissä on rustoinen nivellevy. Se jakaa nivelontelon poikittain kahteen osaan. Leukanivel liikkuu ylös- ja alaspäin sekä jonkin verran myös sivuttain.

Leukaniveltä tukee leukanivelen sivuside. Lisäksi hevosella ja märehtijöillä on leukanivelen kaudaaliside.

## Leukaniveleen vaikuttavat lihakset
### Suun avaajat
* Kaksirunkoinen alaleukalihas

### Suun sulkijat
* Ulompi ja sisempi siipilihas
* Ulompi puremalihas
* Ohimolihas
Lakshmi Tatma

**Lakshmi Tatma** (Hindi: लक्ष्मी तात्मा = Lakṣmī Tātmā) (s. 2005) on intialainen tyttö, jolla oli syntyessään kahdeksan raajaa eli neljä kättä ja neljä jalkaa. Ylimääräiset raajat olivat peräisin hänen kaksoissisareltaan, jonka kehitys oli pysähtynyt kohdussa ja joka oli kiinnittynyt Tatman lantioon. Tällaista kaksosta kutsutaan loiskaksoseksi.

## Tausta

Lakshmin vanhemmat olivat työläisiä, jotka ansaitsivat alle 1 Yhdysvaltain dollarin per päivä, joten heillä ei ollut varaa Lakshmin vaikeaan leikkaukseen. Lakshmi on saanut nimensä nelikätisen vaurauden hindujumalatar Lakshmin (tai Laxmi) mukaan. Lakshmia pidettiin ”jumalan lähettämänä” ja häntä myös palvottiin jumalana hänen moniraajaisuutensa vuoksi. Jossakin vaiheessa vanhemmat myös piilottelivat tytärtään, koska sirkus oli yrittänyt ostaa hänet. 

### Perhe
Lakshmi on perheensä toinen lapsi. Hänen perheeseensä kuuluvat isä Shambhu, äiti Poonam ja isoveli Mitelesh sekä vuoden 2008 alussa syntynyt pikkusisko Saraswati. 

## Leikkaus

Lakshmi ei pystynyt seisomaan ja kävelemään kunnolla, mutta pystyi silti liikkumaan jonkin verran vetämällä itseään eteenpäin. Ylimääräiset raajat poistettiin marraskuussa 2007 sairaalan säätiön rahoittamassa kalliissa leikkauksessa Sparshin sairaalassa Bangaloressa, Intiassa. Leikkaus kesti 27 tuntia ja siihen osallistui 30 kirurgia. Leikkaus onnistui hyvin. Ilman leikkausta Lakshmi ei olisi selvinnyt lapsuusikää vanhemmaksi.

### Loiskaksonen

Lakshmin loiskaksosella ei ollut mediassa kerrotun tiedon mukaan muita sisäelimiä kuin yksi munuainen, joten se pysyi hengissä vain, koska sen verenkierto oli yhdistynyt Lakshmin verenkierron kanssa. Loiskaksosen munuainen siirrettiin leikkauksen yhteydessä Lakshmin kehoon, koska häneltä itseltään puuttui toinen munuainen.

Leikkauksen jälkeen kamerat kuvasivat pöydälle asetetun loiskaksosen jalkoineen, jolloin tämä näytti hetken aikaa erilliseltä ihmisolennolta.

## Lähteet

## Aiheesta muualla
*Iltalehti 7.11.2007
*Iltalehti 18.2.2008
*Iltalehti 9.11.2007